Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: 74. Az Alkotmánybíróság 30/1998. (VI. 25.) AB határozatának 1. pontja alkotmányos követelményként állapította meg, hogy a magyar jogalkalmazó hatóságok közösségi
Paragraph Index: 1432

74. Az Alkotmánybíróság 30/1998. (VI. 25.) AB határozatának 1. pontja alkotmányos követelményként állapította meg, hogy a magyar jogalkalmazó hatóságok közösségi jogi kritériumokat közvetlenül nem alkalmazhatnak. Az AB határozatból következően a közösségi jog szabályainak közvetlen alkalmazására nem kerülhet sor Magyarországnak az Európai Unióhoz történő csatlakozását megelőzően. Ez vonatkozik arra az esetre is, ha a közösségi jogi kritériumok csupán értelmezési iránymutatásként jelennek meg közvetlenül a magyar jogalkalmazó hatóságok tevékenységében. Alkotmányossági szempontból továbbá kifogásolható, ha a közösségi jog tartalmának a magyarországi jogalkalmazásban történő megjelenése csupán utaló szabályokon alapul.

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes